

REPUBLIKA HRVATSKA

VUKOVARSKO-SRIJEMSKA ŽUPANIJA



OPĆINA TOVARNIK

NAČELNICA OPĆINE

KLASA: 007-01/21-01/01

URBROJ: 2188/12-03/01-21-5

Tovarnik, 5. ožujka 2021.

Na temelju članka 29. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, br. 26/15), a na prijedlog Povjerenstva za ocjenu pristiglih prijava za Prioritetno područje 3 - Projekti i programi braniteljskih udruga, načelnica Općine Tovarnik dana 5. ožujka 2021. d o n o s i

**ODLUKU O DODJELI FINANCIJSKIH SREDSTAVA PROJEKTIMA I PROGRAMIMA**

**U SKLOPU NATJEČAJA ZA FINANCIRANJE PROGRAMA I PROJEKATA**

**UDRUGA GRAĐANA IZ PRORAČUNA OPĆINE TOVARNIK U 2021. GOD.**

I.

Pravo na sufinanciranje odnosno financiranje programa i projekata udruga građana iz proračuna Općine Tovarnik za 2021. god. – Prioritetno područje 3 – Projekti i programi braniteljskih udruga,ostvarile su kako slijedi:

|  |  |  |
| --- | --- | --- |
| **Naziv udruge – Naziv Projekta** | **Traženo** | **Odobreno** |
| UHBDDR-OGRANAK TOVARNIK-ILAČA  - *Resocijalizacija hrvatskih branitelja kroz kulturu i sport* | 20.000,00 kn | 20.000,00 kn |
| UDVDR-OGRANAK TOVARNIK  - *Malonogometni turnir „Blage Zadre“ Zagreb* | 8.000,00 kn | 5.000,00 kn |
| UDVDR-OGRANAK TOVARNIK  - *Odlazak branitelja u uzvratni posjet braniteljima grada Ploče* | 10.000,00 kn | 10.000,00 kn |
| UDVDR-OGRANAK TOVARNIK  - *Večera za sudionike u povodu obljetnice stradanja i okupacije grada Vukovara 18.11.1991. iz grada Ploče i grada Zagreba* | 12.000,00 kn | 10.000,00 kn |
| UDVDR-OGRANAK TOVARNIK  - *Redovno financiranje* | 15.000,00 kn | 5.000,00 kn |
| **UKUPNO** | **65.000,00 kn** | **50.000,00 kn** |

II.

Sa navedenim Udrugama načelnica Općine Tovarnik će sklopiti Ugovor o dodjeli financijskih sredstava kojim će biti uređena prava i obveze kako davatelja tako i primatelja financijskih sredstava.

Udruge koje nisu dobile traženi iznos financiranja odnosno sufinanciranja, dužne su doći u Općinu Tovarnik radi revidiranja proračuna projekta koji je sastavni dio ugovora i njegova usklađivanja s odobrenim financijskim sredstvima.

III.

Prije potpisivanja Ugovora potrebno je Općini Tovarnik predočiti dokaz o podnošenju godišnjeg financijskog izvješća za 2020. Ministarstvu financija.

**Obrazloženje**

Do 11. veljače 2021. na Javni natječaj za financiranje programa i projekata udruga građana iz Proračuna Općine Tovarnik u 2021. godini - Prioritetno područje 3 - Projekti i programi braniteljskih udruga; pristiglo je 5 prijava programa odnosno projekata.

Dana 23.2.2021. sastalo se Povjerenstvo za ocjenu pristiglih prijava u sastavu Milan Kuzmić, predsjednik, Stipo Jurić, član, Ivan Bebek, član i Željko Milić, član; otvorilo i bodovalo pristigle prijave koje ispunjavaju formalne uvjete natječaja te su priložile sve potrebne dokumente i ostvarile iznos financiranja odnosno sufinanciranja kako je naprijed navedeno.

**Uputa o pravnom lijeku**

Udruga koja je sudjelovala u prijavi na Javni natječaj može podnijeti pisani prigovor zbog povrede utvrđenog postupka odobravanja financijske potpore načelnici Općine Tovarnik koja će odlučiti o istome.

Prigovor se može podnijeti u pisanom obliku Jedinstvenom upravnom odjelu Općine Tovarnik u roku od 8 dana od dana dostave obavijesti o rezultatima prijave na Javni natječaj.

Prigovor ne odgađa izvršenje ove Odluke niti daljnju provedbu postupka.

NAČELNICA OPĆINE TOVARNIK

Ruža Veselčić-Šijaković, oec.

Dostaviti:

1. Udruge iz toč. I. ove Odluke
2. Pismohrana, ovdje